ועדת הפנים ואיכות הסביבה, כנסת 17, פרוטוקול מספר 304, 2008-02-04 10:00

אופיר פינס-פז: אני מתכבד לפתוח את ישיבת ועדת =הפנים והגנת הסביבה.

אופיר פינס-פז: על סדר היום - הצעת חוק הסדרת מקומות רחצה (תיקון – הגבלת גביית דמי כניסה), התשס"ח -2007, של חה"כ יוסף שגל, חה"כ רוברט אילטוב, בנוגע להסדרת מקומות רחצה.

אופיר פינס-פז: בבקשה, חבר הכנסת אילטוב.

רוברט אילטוב: הצעת החוק קצרה וברורה מאד – היא מדברת על כך שיינתן פטור מתשלום לילדים מתחת לגיל 12 בכניסה לחופים.

רוברט אילטוב: נכון להיום נוצרת תופעה חדשה שעיריות נותנות מכרזים וגופים ציבוריים אחרים – לחופים ועל כך נגבה תשלום.

רוברט אילטוב: לכן אנו רואים לנכון לא לגבות כסף מילדים מתחת לגיל 12.

אופיר פינס-פז: מה עמדת משרד הפנים?

אשר גרנר: תומכים.

אופיר פינס-פז: אפשר לנמק?

אופיר פינס-פז: יש תופעה כזו לפי מה שאתם יודעים?

אשר גרנר: באופן כללי זה קטע קטן מהסיבה הפשוטה שאין הרבה חופים במדינת ישראל – מתוך 145, למעשה, יש 22 חופים שגובים – בים כינרת

אופיר פינס-פז: ובים התיכון?

אשר גרנר: יש 9 חופים בים התיכון שגובים לכניסה לחופים.

אשר גרנר: בים המלח יש בערך 4 חופים שגובים כסף לצורך העניין.

אופיר פינס-פז: כמה באילת?

אשר גרנר: באילת לא גובים.

אופיר פינס-פז: אז בסך הכל יש 31 חופים שגובים דמי כניסה, מתוך 145.

אופיר פינס-פז: זה כל הסיפור.

אשר גרנר: כן, ועשינו איזשהו תחשיב – זה בערך 6 מיליון שקל בסך הכל לעונה וזה יעלה כסף בסך הכל - אי גביית הכסף מבחינת ההפסד לרשויות.

אופיר פינס-פז: אבל גם כך לא גובים מילדים בני 12.

אופיר פינס-פז: הם גובים לפי מכוניות.

אופיר פינס-פז: למה אתה סתם זורק מספרים?

אשר גרנר: מבחינת התחשיב, לצורך העניין, אין אומדן מדויק של כמות.

אשר גרנר: אם אני מסתכל על - -

אופיר פינס-פז: אז למה יש אומדן שרירותי של כספים?

אשר גרנר: לא אומדן שרירותי.

אשר גרנר: אם לכינרת מגיעים בסביבות 600 אלף מטיילים בשנה - -

אופיר פינס-פז: אתה מסכים אתי שבכינרת זה לפי מחירים של רכבים?

אופיר פינס-פז: פה הילדים לא רבלנטיים.

אשר גרנר: נכון לעכשיו – כן.

אופיר פינס-פז: אז זה לא יעלה ולא יוריד.

אשר גרנר: נכון לעכשיו.

רוברט אילטוב: אבל יש חופים שהם לא לפי רכבים.

אופיר פינס-פז: אני עושה את הניתוח שלו – הוא אומר 6 מיליון שקל.

אופיר פינס-פז: זו הצעת חוק תקציבית.

אופיר פינס-פז: אשר גרנר; אם אנחנו אומרים שזו חניה – אתה צודק.

אופיר פינס-פז: אני שואל מה המצב.

אשר גרנר: לצורך העניין הם קוראים לזה "דמי חניה" אבל זה מוסווה לדמי כניסה.

אופיר פינס-פז: אבל אין מצב שילד בן 12 מגיע לחוף בכינרת וגובים ממנו כסף.

אופיר פינס-פז: גובים מהמשפחה שלו, על הרכב.

אשר גרנר: אם הוא בא לבד?

אשר גרנר: יש מקומות שכן גובים .

אשר גרנר: לדוגמה – בטבריה, הכניסה לחוף היא פר אדם לא פר רכב.

אופיר פינס-פז: או.

אופיר פינס-פז: קיי, אז יש חוף אחד או שניים שזה כן יכול להיות.

אופיר פינס-פז: אבל זה בטח לא 6 מיליון, ובוודאי – לא כל המדינה.

אופיר פינס-פז: זה בשוליים.

אשר גרנר: אמרתי שזה תחשיב כוללני.

רוברט אילטוב: יחד עם זה – הממשלה מסכימה.

אופיר פינס-פז: עוד מישהו רוצה להתבטא בקשר להצעת החוק?

יאיר מוהר: אני נציג עירית תל אביב.

יאיר מוהר: אני קודם כל מתנגד מהסיבה שאנחנו, כרשות – יש לנו 13 חופים מוכרזים, מתוכם – בחוף אחד גובים דמי כניסה וילדים משלמים מחיר מופחת.

אופיר פינס-פז: כמה משלמים?

יאיר מוהר: תלוי – זה משתנה, בין שבת ליום חול, השנה שילמו ממוצע של 5 שקלים.

אופיר פינס-פז: סמלי.

משה כחלון: איך ממוצע?

יאיר מוהר: המחירים הותאמו.

יאיר מוהר: בצו הסדרת מקומות רחצה – כשהוא יצא זה היה נקוב בלירות.

יאיר מוהר: התאימו את זה בשנה האחרונה ל- 4 שקלים ו- 30 אגורות ביום חול.

יאיר מוהר: משהו כזה.

יאיר מוהר: ממוצע של 5 שקלים.

משה כחלון: אז אפשר לוותר על זה, זה סכום קטן.

יאיר מוהר: מבחינת ההתפלגות – סך כל הילדים מאלה שנכנסים לחוף בתשלום זה בערך שליש, מתוך הנתונים שיש לנו.

אופיר פינס-פז: שליש מהמתרחצים הם ילדים?

יאיר מוהר: שליש מהמתרחצים זה ילדים.

אופיר פינס-פז: אז זה משמעותי.

אשר גרנר: רשות הטבע והגנים גובים כסף על פי חוק אחר.

אשר גרנר: יש להם את הפרקים שלהם והם גובים כסף.

אשר גרנר: זה לא נכנס בתוך הצעת החוק הזו.

דב חנין: אני תומך בהצעת החוק, אני חושב שהיא ראויה.

דב חנין: אני רק הייתי מציע – בגלל הטעמים שעומדים ביסודה של הצעת החוק הזו, שהם טעמים חברתיים, כאשר באים להקל על משפחות שיש להם ילדים, להעלות את הגיל שבו אנחנו מדברים לגיל 16.

דב חנין: מגיל זה נערים כבר לפעמים מפרנסים את עצמם, אבל עד גיל 16 – זה חלק מהנטל הכלכלי על המשפחה.

דב חנין: אם אנחנו רוצים להקל על אותן משפחות – גם אם זה בן 14, זה עדיין מגיע מאותו כיס.

דב חנין: אני חושב שאם נעלה את הגיל לגיל 16 ניצור את האיזון היותר נכון.

משה כחלון: אני בעד הצעת החוק, כמובן, אני חושב שהיא נכונה.

משה כחלון: אני חושב שאם זה ניתן – ואני מבין שפה האורינטציה היא חברתית, וגם אני פה לצורך העניין הזה – דווקא למשפחות מסוימות לאפשר את הכניסה החינם.

משה כחלון: לא לכולם.

משה כחלון: אין לי צורך שהנכד של אריסון ייכנס בחינם.

משה כחלון: הם יכולים לשלם.

קריאות: - - -

משה כחלון: השאלה – אנחנו רוצים לקחת משאבים - -

אופיר פינס-פז: אז מה אתה רוצה עכשיו - -?

משה כחלון: קודם כל – לאשר בקריאה ראשונה ולחשוב על איזושהי דיפרנציאציה.

משה כחלון: למה לתת לכולם?

קריאה: הנכד של אריסון לא מגיע לחוף הים של תל אביב.

קריאה: תאמין לי.

שרה מרום שלו: אני חושבת שהצעת החוק היא מצוינת ומאד ראויה.

שרה מרום שלו: אני מצטרפת לדעתו של דב חנין להעלות את הגיל.

שרה מרום שלו: אמנם – אולי לא עד גיל 16 - -

אופיר פינס-פז: או.

אופיר פינס-פז: קיי – נאשר את הצעת החוק הזו.

אופיר פינס-פז: מי בעד?

אופיר פינס-פז: פה אחד.

אופיר פינס-פז: תודה.

אופיר פינס-פז: אני מודה לכם, הצעת החוק עברה לקריאה ראשונה.

אופיר פינס-פז: ישיבה זו נעולה.